Poštovani mentori učenika sudionika smotre LiDraNo,

lijepo vas molimo za suradnju da bismo pravovremeno mogli organizirati svaku pojedinu razinu smotre i objavljivati važne informacije.

Važno je da svi podaci budu pravovremeno i točno označeni i upisani u aplikaciji **natjecanja.azoo.hr** i u **agencijsku tablicu LiDraNo**. Mentor učenika dužan je voditi brigu i provjeriti je li sve na vrijeme i točno popunjeno, označeno i dostavljeno prema posebnim pravilima smotre LiDraNo 2024./25. objavljenim na internetskoj stranici Agencije za odgoj i obrazovanje.

Preuzimanje pohvalnica i zahvalnica sa županijske i državne razine smotre osigurano je putem aplikacije *natjecanje.azoo.hr*. No, da bi bilo moguće preuzeti pohvalnice i zahvalnice, učenici moraju biti najprije prijavljeni putem aplikacije *natjecanje.azoo.hr* u svojoj školi, a potom mora biti označen prelazak učenika koji su ostvarili pravo prelaska na višu razinu.

Također, važno je naglasiti da su svi podaci koji su upisani u agencijskoj tablici LiDraNo (koju preuzimate s internetske stranice Agencije) podaci koji su upisani u školi. Stoga, lijepo molimo mentore učenika da vode brigu o točnosti podataka, pravovremenome dostavljanju radova učenika prema pravilima poslanim s međurazine (**to je razina između školske i županijske**, u nekim županijama je nazvana općinska, nekima gradska… različiti su nazivi), županijske i državne razine.

Podaci, točnije e-adrese mentora, potrebni su za organizaciju, a mjesto, godina rođenja učenika za smještaj u hotelu.

**Molimo vas da vodite brigu o sljedećem:**

* Mentor učenika koji je ostvario pravo sudjelovanja na županijskoj razini, dužan je osobi zaduženoj u školi za aplikaciju *natjecanja.azoo.hr* dostaviti popis učenika koje treba označiti za sudjelovanje na županijskoj razini smotre LiDraNo (to je uvjet za pravovremenu organizaciju i žiriranje na županijskoj razini smotre te preuzimanje pohvalnica i zahvalnica) najkasnije do 19. veljače 2025.

NAPOMENA: Iako se u posebnim pravilima, objavljenima na internetskoj stranici AZOO-a, spominje i prijavljivanje u aplikaciji nakon školske razine za međurazinu, zanemarite taj korak jer još uvijek nije omogućen u aplikaciji *natjecanja.azoo*.

* Mentori učenika u izrazima školski list i radijsko stvaralaštvo imaju mogućnost unijeti do petero učenika koji ostvaruju pravo na zahvalnice i pohvalnice u navedenim kategorijama. Na Državnoj smotri od ove godine školski list predstavljaju dva (2) učenika (urednika) i jedan (1) voditelj/mentor, a pravo na pohvalnicu u izrazu školski list ima ukupno petero učenika, **dvoje** **predstavnika** koji sudjeluju na državnoj razini smotre LiDraNo i još troje učenika prema odabiru mentora prijavljenih u aplikaciji *natjecanje.azoo.hr*.
* Radijski ostvaraj pozvan na državnu razinu smotre predstavlja **dvoje (2) učenika** prema odabiru mentora, primjerice 1 učenik – novinar (ili autor teksta ili glumac ili redatelj), 1 učenik – snimatelj (najviše dva učenika) i 1 voditelj/mentor.
* Ako je u agencijskoj tablici i prijavnici navedeno više od dva učenika, Državno povjerenstvo, u skladu s propisima, poziva prva dva učenika navedena na popisu. Pravo na pohvalnicu ima petero učenika – dvoje koji predstavljaju radijski ostvaraj ili školski list na državnoj razini i još troje učenika prema odabiru mentora koji su prijavljeni u aplikaciji *natjecanje.azoo.hr*.

Srdačno pozdravljamo, zahvaljujemo na razumijevanju i u nastavku prilažemo vremenik najvažnijih rokova i poslova prema Posebnim pravilima LiDraNo 2024./25. (cjelovito objavljenima na internetskoj stranici AZOO-a).

 Organizacijski odbor smotre LiDraNo

|  |  |
| --- | --- |
| **Vremenik**  | **ŠKOLSKA RAZINA: 27. – 31. SIJEČNJA 2025.****OPĆINSKA I GRADSKA RAZINA: 10. – 14. VELJAČE 2025.****ŽUPANIJSKA RAZINA: 3. – 7. OŽUJKA 2025.****DRŽAVNA RAZINA: 5. – 9. SVIBNJA 2025.** |

# 1. Kronološki slijed prijava, dostavljanja i poslova – LiDraNo 2025.

|  |  |
| --- | --- |
| **ROK** – NOSITELJ OBVEZE AKTIVNOSTI | **AKTIVNOSTI: PRIJAVA, DOSTAVLJANJE RADOVA, POSLOVI** |
| **najkasnije do 7. siječnja 2024.**– povjerenstvo između školske i županijske razine / međurazine i školsko povjerenstvo | – predsjednici povjerenstava zaduženi za organizaciju i provedbu razine smotre između školske i županijske razine / međurazine (npr. općinska, međuopćinska, gradska, međugradska razina ili razina gradskih četvrti)\* dužni su poslati školama dopis u kojemu je naveden rok dostavljanja i broj radova za svaki pojedini izraz koji škola mora poslati na njihovu razinu nakon školske razine– škola je dužna obavijestiti učenike i učitelje ili nastavnike o uvjetima sudjelovanja i prijavi na smotru LiDraNo.**Napomena:** **\* Zbog neujednačenosti naziva i različitosti u županijama, razina smotre između školske i županijske razine, npr. općinska, međuopćinska, gradska, međugradska razina ili razina gradskih četvrti, u nastavku teksta koristit će se naziv međurazina.** |
| **najkasnije do 24. siječnja 2024.**– školsko povjerenstvo | – osoba zadužena na razini škole za aplikaciju natjecanja.azoo.hr dužna je prijaviti učenike na školsku razinu smotre, a mentor učenika dužan je pravovremeno dostaviti sve točne podatke potrebne za prijavu učenika i svoje (npr. e-adresa mentora) te provjeriti jesu li učenici na razini škole prijavljeni.**Napomena**: Molimo vas da popunite točno sve rubrike u agencijskoj tablici LiDraNo koju možete preuzeti na poveznici s naslovne stranice.**U aplikaciji natjecanja.azoo.hr trebaju biti popunjene sve rubrike jer je to uvjet za prelazak na više razine smotre i preuzimanje pohvalnice i zahvalnice nakon održavanja državne razine smotre. Ako učenici nisu prijavljeni u školi, i nisu označeni oni koji sudjeluju na višoj razini, neće se moći kreirati i preuzeti pohvalnice i zahvalnice.** **Mentor učenika koji prelazi na višu razinu, s administratorom u školi zaduženim za aplikaciju natjecaja.azoo.hr, dužan je provjeriti točnost podataka u agencijskoj tablici LiDraNo i aplikaciji natjecanja.azoo.hr.****Kategorije radijsko stvaralaštvo i školski list su timske kategorije, mentor može u aplikaciji natjecanje azoo.hr prijaviti do pet učenika koji mogu dobiti pohvalnicu, PRITOM PRAVO SUDJELOVANJA NA DRŽAVNOJ RAZINI OSTVARUJE DVOJE UČENIKA ZA RADIJSKI OSTVARAJ I DVOJE UČENIKA ZA ŠKOLSKI LIST.****Pohvalnice i zahvalnice sudionici državne razine smotre preuzimaju u svojoj školi iz aplikacije natjecanja.azoo.hr, uz pomoć školskoga administratora.**  |
| **najkasnije do 31. siječnja 2025.**– školsko povjerenstvo– županijsko povjerenstvo | – predsjednik školskoga povjerenstva dužan je prema uputi povjerenstva razine između školske i županijske:dostaviti radove učenika koji sudjeluju na sljedećoj razinidostaviti agencijsku tablicu **LiDraNo u kojoj su točno popunjene sve rubrike (poveznica dostupna na naslovnoj stranici)****Napomena:**– mentor učenika dužan je provjeriti podatke u agencijskoj tablici LiDraNo na razini škole.**– županijsko povjerenstvo dužno je poslati ispunjen *online* obrazac s traženim podacima o planiranom održavanju županijske smotre LiDraNo 2024./2025. na poveznici:**[**https://forms.office.com/e/3wnG45g59P**](https://forms.office.com/e/3wnG45g59P) |
| **najkasnije do 18. veljače 2025.**– povjerenstvo međurazine (između školske i županijske razine) | – županijsko povjerenstvo dužno je pravovremeno obavijestiti škole o roku, adresi i načinu dostavljanja školskih listova i radijskih ostvaraja (izravno sa školske na županijsku razinu)– predsjednik školskoga povjerenstva dužan je osigurati dostavljanje školskih listova i radijskih ostvaraja na adresu županijskoga povjerenstva prema njihovim uputama(školski listovi i radijski ostvaraji, tj. radijski ostvaraj zajednički je naziv za radijsko stvaralaštvo koje obuhvaća radijske novinarske emisije i radioigre ili radiodrame). |
| **najkasnije do 19. veljače 2025.**– povjerenstvo međurazine (između školske i županijske razine) | – predsjednik povjerenstva međurazine (npr. općinske, gradske razine ili razine gradskih četvrti Grada Zagreba) dostavlja agencijsku tablicu LiDraNo (dostupna na poveznici s naslovnice) i radove učenika na adresu škole domaćina županijskoga povjerenstva, tj. prema uputama županijskoga povjerenstva– mentor učenika koji je ostvario pravo sudjelovanja na županijskoj razini, dužan je osobi zaduženoj u školi za aplikaciju natjecanja.azoo.hr dostaviti popis učenika koje treba označiti za sudjelovanje na županijskoj razini smotre LiDraNo (To je uvjet za pravovremenu organizaciju i žiriranje na županijskoj razini smotre te preuzimanje pohvalnica i zahvalnica.).**Napomena:** **– molimo vas da popunite točno sve rubrike u agencijskoj tablici LiDraNo** **(poveznica dostupna na naslovnoj stranici).** |
| **najkasnije do 24. veljače 2025.**– županijsko povjerenstvo | – predsjednikžupanijskoga povjerenstva šalje program županijske razine smotre školama sudionicima i Državnome povjerenstvu na e-adresu drzavni.lidrano@azoo.hr (važno je zbog organizacije rada državnih izbornika)**– prije objave programa županijske razine smotre povjerenstvo treba kontaktirati državne izbornike za dramsko-scenski izraz i uskladiti termine njihovih dolazaka**– u programu mora biti naznačen početak i završetak dramsko-scenskih nastupa i okruglih stolova |
| **najkasnije do 12. ožujka 2025.**– županijsko povjerenstvo | Obveze županijskih povjerenstava, najkasnije do **12. ožujka 2025.** godine: Predsjednik županijskoga povjerenstva osigurava pravovremeno dostavljanje agencijske tablice LiDraNo (poveznica dostupna na naslovnoj stranici) i radova učenika predloženih za državnu razinu smotre na e-adrese za pojedine izraze: literarne radove na: literarni.lidrano@azoo.hr samostalne novinarske na: novinarski.lidrano@azoo.hr poveznice za digitalni školski list u Word dokumentu na: listovi.lidrano@azoo.hr tiskane školske listove slati na adresu zemaljske pošte: Agencija za odgoj i obrazovanje (LiDraNo) Donje Svetice 38, 10000 Zagrebradijske ostvaraje na: radijski.lidrano@azoo.hragencijsku tablicu predloženih pojedinačnih i skupnih dramskih na: dramski.lidrano@azoo.hr predsjednik povjerenstva osigurava dostavljanje agencijskih tablica LiDraNo na e-adresu: drzavni.lidrano@azoo.hr predsjednik županijskoga povjerenstva dužan je osigurati pravovremeno označavanje predloženih učenika za državnu razinu smotre u aplikaciji natjecanja.azoo.hr županijsko povjerenstvo dostavlja izvješće o održanoj županijskoj smotri prema Općim uputama i Posebnim pravilima LiDraNo 2025. na e-adresu: drzavni.lidrano@azoo.hr svim školama i Državnomu povjerenstvu.**Napomena:** – pravovremeno i točno popunjena agencijska tablica LiDraNo uvjet je za pravovremenu pripremu s točnim podacima i objavu pozvanih sudionika na državnu razinu smotre. Podacima iz agencijske tablice koristi se i za organiziranje smještaja, prijevoza i programa državne smotre. Svi podaci koji su u tablicama su oni koje je upisala škola. |
| **najkasnije do 23. travnja 2025.** – Državno povjerenstvo | – predsjednik Državnoga povjerenstva dužan je osigurati objavljivanje svih pozvanih sudionika državne razine smotre LiDraNo 2025. |
| **najkasnije do 23. svibnja 2025.**– Državno povjerenstvo | – predsjednik Državnoga povjerenstva treba osigurati označavanje svih sudionika državne smotre LiDraNo u aplikaciji natjecanja.azoo.hr |

# 2. Razine smotre i kategorije

## Razine smotre

– školska razina

– razina između školske i županijske – međurazina (npr. općinska, međuopćinska, gradska, međugradska razina ili razina gradskih četvrti Grada Zagreba)

– županijska razina

– državna razina.

## Kategorije

OŠ literarni izraz

OŠ samostalni novinarski izraz

OŠ školski list

OŠ dramski pojedinačni

OŠ dramski skupni

OŠ radijski izraz (radijske emisije i radioigre / radiodrame, tj. radijski ostvaraj)

SŠ literarni izraz

SŠ samostalni novinarski izraz

SŠ školski list

SŠ dramski pojedinačni

SŠ dramski skupni

SŠ radijski izraz (radijske emisije i radioigre / radiodrame, tj. radijski ostvaraj).

# 3. Ciljevi smotre

– razvijati i poticati učeničko literarno, novinarsko i dramsko-scensko stvaralaštvo

– poticati učenike na stvaralačko izražavanje i dobrovoljno sudjelovanje na smotri

– promicati učeničko pisano i govorno izražavanje na hrvatskome jeziku

– otkrivati, pratiti i poticati učenike posebnih sklonosti, sposobnosti i kreativnosti

– predstaviti stvaralaštvo smotre LiDraNo javnosti (škola, općina, grad, gradska četvrt Grada Zagreba, županija, država).

# 4. Izrazi i program smotre

– literarno stvaralaštvo učenika osnovnih i srednjih škola

– dramsko-scensko stvaralaštvo učenika osnovnih i srednjih škola (pojedinačni i skupni)

– novinarsko stvaralaštvo učenika osnovnih i srednjih škola

– radijsko stvaralaštvo učenika osnovnih i srednjih škola (radijske emisije i radioigre/radiodrame)

– stručni razgovori i **okrugli stolovi** s mentorima i učenicima, pojedincima ili članovima družina, koje su dužni održati članovi prosudbenih povjerenstava **na svim razinama**

– nakladnička djelatnost (zbornik odabranih literarnih i samostalnih novinarskih radova pozvanih na državnu smotru te popis svih radova, učenika i mentora za ostale izraze smotre).

# 5. Opis provedbe smotre LiDraNo prema razinama

LiDraNo se organizira i provodi na školskoj, razini između školske i županijske (npr. općinskoj, međuopćinskoj, gradskoj, međugradskoj razini ili na razini gradskih četvrti), županijskoj i državnoj razini, od kojih su školska i županijska razina neizostavne za sudjelovanje na državnoj razini.

Državnomu povjerenstvu podatke o učenicima šalju samo predsjednici županijskih povjerenstava, nije potrebno državnomu povjerenstvu slati podatke sa školskih ili međurazina smotre.

## Školska razina i obveze školskoga povjerenstva

Osnovna ili srednja škola u Republici Hrvatskoj može organizirati školsku razinu smotre sa svrhom procjene ponuđenoga i odabira najboljega za razinu između školske i županijske, odnosno županijsku razinu. Školsku razinu smotre priprema i vodi školsko povjerenstvo koje imenuje ravnatelj.

Škola je dužna pravovremeno obavijestiti sve učenike i učitelje ili nastavnike o programu smotre, o uvjetima sudjelovanja i o prijavi na školsku razinu smotre LiDraNo.

Škola je dužna prijaviti sudionike LiDraNa u aplikaciji natjecanja.azoo.hr **do 24. siječnja 2025.** (mentor učenika dužan je pripremiti točne podatke učenika i svoje za označavanje i upis u aplikaciju natjecanja.azoo.hr i agencijsku tablicu; sve rubrike tablice i aplikacije moraju biti točno popunjene).

Nakon provedbe školske razine smotre, predsjednik školskoga povjerenstva dužan je osigurati:

označavanje svih sudionika sljedeće razine smotre u aplikaciji natjecanja.azoo.hr **– najkasnije do 31. siječnja 2025.**

dostaviti radove učenika i agencijsku tablicu školi domaćinu razine između školske i županijske prema uputama i programu koji im je dostavila škola domaćin razine između školske i županijske – **najkasnije do 31. siječnja 2025.**

mentor učenika koji je ostvario pravo sudjelovanja na županijskoj razini dužan je osobi zaduženoj u školi za aplikaciju natjecanja.azoo.hr dostaviti popis učenika koje treba označiti za sudjelovanje na županijskoj razini smotre LiDraNo (To je uvjet za pravovremenu organizaciju i žiriranje na županijskoj razini smotre te preuzimanje pohvalnica i zahvalnica.) – **najkasnije do 18. veljače 2025.**

**Napomene**

**Školski listovi i radijski ostvaraji** (radijski je ostvaraj jedna kategorija koja obuhvaća radijske emisije i radioigre / radiodrame): upućuju se izravno na županijsku razinu prema uputama županijskoga povjerenstva; tiskane listove škole dostavljaju isključivo putem zemaljske pošte, **nikako u PDF formatu.** Krajnji rok za dostavljanje školskih listova i radijskih ostvaraja je **16. veljače 2025.**

Tiskani školski listovi dostavljaju se na adresu zemaljske pošte škole domaćina županijske smotre. Broj primjeraka koji treba dostaviti propisuje županijsko povjerenstvo. Poveznica za digitalni školski list dostavlja se u Word dokumentu na e-adresu prema uputi županijskoga povjerenstva. Radijski ostvaraji i podaci o njima šalju se prema uputi županijskoga povjerenstva.

Organizator županijske razine smotre LiDraNo u županiji, tj. županijsko povjerenstvo dužno je obavijestiti sve škole na području županije o adresama i načinu dostavljanja školskih listova i radijskih ostvaraja **najkasnije do 16. veljače 2025.**

## Razina smotre između školske i županijske i obveze povjerenstva između školske i županijske razine.

LiDraNo osnovnih i srednjih škola između školske i županijske razine organizira se odvojeno.

Organizacija i provedba razine između školske i županijske ovisi o veličini županije, broju škola i učenika u županiji. Odluku o organizaciji međurazine donosi upravno tijelo županije nadležno za poslove obrazovanja sukladno prethodno navedenim čimbenicima i u suradnji sa školama, tj. ravnateljima, učiteljima, nastavnicima, voditeljima Županijskoga stručnog vijeća za hrvatski jezik.

**Škole domaćini između školske i županijske razine**, koje imenuju nadležni upravni odjeli u županijama, dužne su obavijestiti sve pripadajuće škole o broju radova, vremenu i načinu dostavljanja za svoju razinu kojoj su domaćini te o programu međurazine u skladu s ovim uputama i vremenikom najkasnije **do 7. siječnja 2024.**

**Napomena**

* Županije koje imaju veliki broj sudionika u literarnom izrazu, samostalnome novinarskom izrazu i dramskome izrazu (pojedinačnom i skupnom) organiziraju prosudbu između školske i županijske razine.

Povjerenstva razine između školske i županijske dužna su nakon prosudbe na svojoj razini dostaviti agencijsku tablicu LiDraNo (poveznica dostupna na naslovnoj stranici) i radove učenika koji su predloženi za županijsku razinu u skladu s Općim uputama i Posebnim pravilima smotre LiDraNo na adresu županijskoga povjerenstva za županijsku razinu **do 19. veljače 2025.**

## Županijska razina i obveze županijskoga povjerenstva

Županijska razina smotre održava se u pravilu u županijskome središtu, ako drukčije ne odluči upravno tijelo županije nadležno za poslove obrazovanja.

Pripremu ove razine i njezinu provedbu obavljaju organizator i županijsko povjerenstvo.

Predsjednik županijskoga povjerenstva je ravnatelj škole domaćina županijskoga povjerenstva. Županijsko povjerenstvo bira tajnika povjerenstva, imenuje organizacijsko povjerenstvo i prosudbena povjerenstva. Nadalje, brine o poštivanju pravila sudjelovanja i o tome pravodobno izvješćuje sve osnovne i srednje škole na području županije gdje se smotra LiDraNo održava.

**Napomene prije održavanja županijske smotre:**

Predsjednici županijskih povjerenstava trebaju poslati ispunjen *online* obrazac s traženim podatcima o planiranom održavanju županijske smotre LiDraNo 2024./2025. najkasnije do 31. siječnja 2025. na poveznici: <https://forms.office.com/e/3wnG45g59P>

Županijska povjerenstva dužna su poslati program županijske razine smotre školama sudionicima županijske razine smotre i Državnome povjerenstvu do 24. veljače 2025. na e-adresu: **drzavni.lidrano@azoo.hr**.

obvezno je održavanje okruglih stolova za sve izraze: literarni, samostalni novinarski, dramski i za radijske ostvaraje, pritom **okrugli stol radijskoga izraza podrazumijeva zajedničko slušanje svih radijskih ostvaraja, radijskih emisija i radioigra u cijelosti**.

Županijska povjerenstva nakon održane županijske razine predlažu radove za državnu razinu u skladu s brojčanim odrednicama za pojedini izraz, a Državno povjerenstvo nakon prosudbe svih pristiglih radova odabire i poziva učenike i njihove mentore na državnu smotru.

Predsjednik županijskoga povjerenstva dužan je osigurati označavanje sudionika županijske razine smotre u aplikaciji natjecanja.azoo.hr.

Nakon održane županijske smotre povjerenstva ocjenjuju organizaciju i društveno-kulturni učinak i Državnomu povjerenstvu dostavljaju izvješće o održanoj županijskoj smotri **do 12. ožujka 2025.** Do istoga dana o tome također izvješćuje sve škole koje su sudjelovale na županijskoj razini smotre. Preporučuje se da organizator (škola domaćin) na svojim mrežnim stranicama objavi informacije vezane uz organizaciju i provedbu smotre.

**Zadaci za županijska povjerenstva nakon održane županijske razine smotre (najkasnije do 12. ožujka 2025.):**

predsjednik županijskoga povjerenstva osigurava pravovremeno dostavljanje agencijske tablice LiDraNo i radova učenika predloženih za državnu razinu smotre na e-adrese za pojedine izraze:

– literarne radove na: literarni.lidrano@azoo.hr

– samostalne novinarske na: novinarski.lidrano@azoo.hr

– poveznice na digitalne školske listove u Word dokumentu na: listovi.lidrano@azoo.hr, a tiskane školske listove na adresu: Agencija za odgoj i obrazovanje (LiDraNo) Donje Svetice 38, 10000 Zagreb

– radijske ostvaraje na: radijski.lidrano@azoo.hr

– agencijsku tablicu pozvanih pojedinačnih i skupnih dramskih na: dramski.lidrano@azoo.hr

– predsjednik povjerenstva osigurava dostavljanje agencijskih tablica LiDraNo na e-adresu: drzavni.lidrano@azoo.hr

predsjednik županijskoga povjerenstva dužan je osigurati pravovremeno označavanje predloženih učenika za državnu razinu smotre u aplikaciji natjecanja.azoo.hr

županijsko povjerenstvo dostavlja izvješće o održanoj županijskoj smotri prema Općim uputama i Posebnim pravilima LiDraNo 2025. na e-adresu: drzavni.lidrano@azoo.hr svim školama i Državnomu povjerenstvu.

**Napomena**

* pravovremeno i točno popunjena agencijska tablica LiDraNo uvjet je za pravovremenu pripremu s točnim podatcima i objavu pozvanih sudionika na državnu razinu smotre. Podacima iz agencijske tablice LiDraNo koristi se i za organiziranje smještaja, prijevoza i programa državne smotre. Svi podaci koji su u tablicama su oni koje je upisala škola.

## Državna razina i obveze Državnoga povjerenstva

Državna smotra LiDraNo je smotra odabranih radova u literarnome, dramsko-scenskome i novinarskome izrazu učenika osnovnih i srednjih škola u Republici Hrvatskoj. Smotra osnovnih i srednjih škola održava se u načelu odvojeno.

Državno povjerenstvo prosuđuje predložene radove sa županijske razine i poziva na državnu smotru učenike koji su ostvarili najzanimljivije, najcjelovitije i najkvalitetnije radove i izvedbe u određenome izrazu.

Nakon prosudbe članova Državnoga povjerenstva Agencija za odgoj i obrazovanje objavit će na svojim internetskim stranicama do **23. travnja 2025.** popis odabranih radova, pozvanih učenika i njihovih mentora.

Objavljeni popisi na mrežnim stranicama Agencije za odgoj i obrazovanje ujedno su i službeni poziv za sudjelovanje na državnoj razini, što znači da pozvani učenici, njihovi mentori ili njihove škole neće dobivati dodatne službene pozive za sudjelovanje na državnoj razini smotre.

Državno povjerenstvo evidentira sve sudionike državne smotre LiDraNo u aplikaciji natjecanja.azoo.hr najkasnije **do 23. svibnja 2025.**